thecodefatherco/RoDrive huggingface dataset:
Întrebare: Semnalul galben intermitent al semaforului vă avertizează că:
Variante de răspuns:
Sunteți obligat să respectați regulile de circulație aplicabile în acea intersecție
Vă este interzisă intrarea în intersecție
Semaforul este defect
Răspuns corect: Sunteți obligat să respectați regulile de circulație aplicabile în acea intersecție
Explicație: Semnalul de culoare galbenă intermitent permite trecerea, însă conducătorul de vehicul este obligat să circule cu viteză redusă și să respecte semnificația semnalizării rutiere sau a regulilor de circulație aplicabile în acel loc, de exemplu în situatia în care lângă semaforul pe culoarea galbenă intermitent este instalat indicatorul de reglementare de prioritate „Oprire”, veți circula cu viteză redusă și veți respecta semnificația indicatorului de reglementare de prioritate “Oprire”, oprind și acordând prioritate de trecere.
Întrebare: Cum se sancționează nerespectarea semnalelor polițiștilor la trecerea coloanelor oficiale sau intercalarea într-o astfel de coloană?
Variante de răspuns:
Cu amendă penală
Cu amendă contravențională și suspendarea exercitării dreptului de a conduce autovehicule
Cu amendă contravențională și puncte de penalizare
Răspuns corect: Cu amendă contravențională și suspendarea exercitării dreptului de a conduce autovehicule
Explicație: Coloana oficială va avea întotdeauna în funcțiune mijloacele speciale de avertizare luminoasă de culoare roșie și sonore, care obligă conducătorii de vehicule să oprească imediat, pe acostament sau, în lipsa acestuia, cât mai aproape de marginea drumului sau bordura trotuarului, în sensul de deplasare, iar atunci când este întâlnită în intersecții, conducătorii de vehicule au obligația să îi acorde prioritate de trecere. Nerespectarea regulilor de circulație la trecerea unei coloane oficiale sau intercalarea într-o astfel de coloană constituie contravenție și se sancționează cu amenda prevăzută în clasa a III-a de sancțiuni și și cu aplicarea măsurii de reținere a permisului de conducere în vederea suspendării exercitării dreptului de a conduce pe o perioadă de 60 de zile. Nerespectarea semnalelor, indicațiilor și dispozițiilor polițistului rutier aflat în exercitarea atribuțiilor de serviciu, constituie contravenție și se sancționează cu amenda prevăzută în clasa a II-a de sancțiuni și cu aplicarea măsurii de reținere a permisului de conducere în vederea suspendării exercitării dreptului de a conduce pe o perioadă de 30 de zile.
Întrebare: Ce semnificație are marcajul longitudinal aplicat sub forma unei linii continue pe axul drumurilor publice?
Variante de răspuns:
Ajută conducătorii auto să se orienteze pe timp de noapte
Nu permite încălcarea lui de către conducătorii de vehicule
Permite depășirea vehiculelor
Răspuns corect: Nu permite încălcarea lui de către conducătorii de vehicule
Explicație: Legislația rutieră nu prevede nimic în acest sens. Marcajul longitudinal format dintr-o linie continuă simplă sau dublă interzice încălcarea acestuia, indiferent de situație. Marcajul longitudinal continuu de separare a sensurilor de circulaţieNU are implicație în interzicerea sau permitereaefectuării manevrei de depăşirea pe sectorul pe care este aplicat, atât timp cât acest marcaj nu este încălcat. Depășirea este permisă pe acel sector, atât timpcât nu se încalcăsau nu se trece peste marcajul longitudinal continuu. Dacă pentru depășirenu s-ar încălcamarcajul longitudinal continuu, depășirea ar fi regulamentară.
Întrebare: Cum trebuie scoase dintr-un autovehicul persoanele rănite?
Variante de răspuns:
Prin ridicare
Prin tragere
Prin împingere
Răspuns corect: Prin ridicare
Explicație: În cazul unui accident soldat cu persoane rănite în interiorul autovehiculului, iar victimeleNUsunt blocate, acestea vor fi scoase din autovehicul prin ridicare. În cazul în care victimele sunt blocate de parți ale autovehiculului, acestea se vor lăsa în mașină, fără a fi mișcate, până la venirea echipajelor de descarcerare.
Întrebare: În ce situație, pe timp de zi, conducătorii auto sunt obligați să folosească luminile de întâlnire?
Variante de răspuns:
Când tractează alte vehicule
Numai când circulă pe drumurile județene
Numai când circulă cu viteză redusă
Răspuns corect: Când tractează alte vehicule
Explicație: Atunci când se tractează un alt vehicul, conducătorul vehiculului care este tractat are obligația de a pune în funcțiune luminile de avarie, iar conducătorul autovehiculului care tractează are obligația de a pune în funcțiune luminile de întâlnire. Aceste obligații vor fi respectate indiferent dacă se circulă pe timp de zi sau pe timp de noapte. Deși legislația rutieră a fost actualizată iar în acest moment este obligatoriu ca la circulația pe toate categoriile de drum public să se circule având în funcțiune luminile de întâlniresauluminile pentru circulația diurnă DRL, răspunsul la această întrebare rămâne în continuare corect și conform cu legislația. Pentru a înțelege mai bine această regulă dăm următorul exemplu: Un conducător de autovehicul circulă pe timpul zilei,în condiții normale, caz în care are obligația de a pune în funcțiunefie luminile de întâlnire(adică faza scurtă),fie luminile pentru circulația diurnă(DRL), după cum consideră acesta, ori poate chiar să le folosească pe ambele în același timp. Însă dacă acesta tractează un alt vehicul, opțiunea de a alege să pună în funcțiune luminile pentru circulația diurnă (DRL)în locul luminilor de întâlnire(faza scurtă)NUmai este valabilă pentru că legislația rutieră prevede că în acest cazeste obligatoriu să se folosească luminile de întâlnire(faza scurtă), fără a mai lăsa opțiunea de a se folosi luminile pentru circulația diurnă (DRL) în schimbul luminilor de întâlnire. Mai multe informații despre obligația de a circula și pe timpul zilei cu luminile de întâlnire sau cu luminile pentru circulația diurnă în funcțiune găsiți aici -Obligația de a folosi luminile de întâlnire (faza scrută) sau luminile DRL pe timp de zi. Conducătorii de autovehicule și tractoare agricole sau forestiere sunt obligați să folosească luminile de întâlnire (faza scurtă) sau luminile pentru circulația diurnă „DRL” și în timpul zilei, atunci când circulă pe drumurile publice. Această obligație se va respecta indiferent de categoria drumului public pe care se circulă,nu doar când circulă pe drumurile județene. Conducătorii de autovehicule și tractoare agricole sau forestiere sunt obligați să folosească luminile de întâlnire (faza scurtă) sau luminile pentru circulația diurnă „DRL” și în timpul zilei, atunci când circulă pe drumurile publice. Această obligație se va respecta indiferent de viteza de deplasare,nu doar atunci când circulă cu viteză redusă. Însă trebuie știut că în situația în care vehiculul se deplasează foarte lent și/sau constituie el însuși un pericol pentru ceilalți participanți la trafic, este obligatorie folosirea luminilor de avarie.
Întrebare: Câțiva copii traversează strada jucându-se cu o minge. Cum este recomandat să vă comportați?
Variante de răspuns:
Reduceți viteza, deoarece comportamentul copiilor poate fi imprevizibil
Circulați fără restricții, deoarece copiii vor urca pe trotuar
Accelerați, pentru a părăsi cât mai repede zona
Răspuns corect: Reduceți viteza, deoarece comportamentul copiilor poate fi imprevizibil
Explicație: Pietonii au anumite obligații si interziceri atunci când sunt angajați în traversarea drumului public, ca de exemplu, sunt obligați să traverseze drumul public doar prin locuri special amenajate si stabilite și le este interzis să se oprească ori să se întoarcă pe trecerile pentru pietoni care nu sunt prevăzute cu semafoare. Chiar și cu aceste obligații de partea pietonilor, în cazul în care observați câțiva copii care traversează strada jucându-se cu o minge, trebuie să reduceți viteza și să sporiți atenția, deoarece comportamentul copiilor poate fi imprevizibil.
Întrebare: Oprirea este interzisă:
Variante de răspuns:
În zona de acțiune a indicatorului „drum îngustat“
În zona de acțiune a indicatoarelor care interzic depășirea
În dreptul altui vehicul staționat, dacă prin aceasta se stânjenește circulația a două vehicule venind din sensuri opuse
Răspuns corect: În zona de acțiune a indicatorului „drum îngustat“
În zona de acțiune a indicatoarelor care interzic depășirea
În dreptul altui vehicul staționat, dacă prin aceasta se stânjenește circulația a două vehicule venind din sensuri opuse
Explicație: Legislația rutieră interzice oprirea voluntară a vehiculelor pe sectoarele de drum unde este instalat indicatorul cu semnificația "Drum îngustat”. Legislația rutieră interzice oprirea voluntară a vehiculelor în locurile unde este interzisă depășirea. Legislația rutieră interzice oprirea voluntară a vehiculelor în dreptul altui vehicul oprit pe partea carosabilă, dacă prin aceasta se stânjenește circulația a două vehicule venind din sensuri opuse.
Întrebare: În care dintre situațiile prezentate este interzisă depășirea vehiculelor pe drumurile publice?
Variante de răspuns:
La întâlnirea indicatorului „circulație în ambele sensuri“
La o distanță mai mică de 50 m de stația de tramvai, când acesta este oprit
La trecerile pentru pietoni prevăzute cu indicatoare și marcaje
Răspuns corect: La trecerile pentru pietoni prevăzute cu indicatoare și marcaje
Explicație: Indicatorul „Circulație în ambele sensuri“ nu interzice sau nu este implicat în interzicerea manevrei de depășire. Acesta se întâlnește la ieșirea de pe un drum public cu sens unic și are rolul de a atenționa conducătorul auto că pe sectorul de drum următor se va circula în ambele sensuri. Manevra de depășire este interzisădoarîn cazul în care stația de tramvai este fără refugiu pentru pietoni,fără să se specifice o distanțăde la care este interzisă această manevră, iar în aceasta variantă de răspuns nu se specifică dacă stația are sau nu refugiu pentru pietoni și specifică „la o distanță mai mică de 50 m de stația de tramvai”. Prin urmare, această variantă nu poate fi considerată corectă. Regulamentul interzice depășirea vehiculelor pe trecerile pentru pietoni. Atenție!Se interzice depășireatuturor vehiculelor, inclusiv depășirea vehiculelor fără motor, ca de exemplu depășirea bicicletelor, indiferent dacă se încalcă sau nu marcajul longitudinal de separare a sensurilor de circulație.
Întrebare: Cum trebuie să procedeze corect conducătorul de vehicul, pentru a trece de pe banda întâi a unui drum public pe banda a treia?
Variante de răspuns:
Reduce viteza de mers şi trece de pe o bandă pe alta, asigurându-se continuu în oglinda retrovizoare
Dacă trecerea de pe o bandă pe alta nu s-a făcut cu cel puțin 200 m înainte de intersecție, manevra nu mai este posibilă
Se asigură din spate și semnalizează intenția de a trece succesiv de pe banda întâi pe a doua, apoi pe a treia
Răspuns corect: Se asigură din spate și semnalizează intenția de a trece succesiv de pe banda întâi pe a doua, apoi pe a treia
Explicație: Conducătorul de vehicul care dorește să treacă de pe banda întâi pe banda a treia, trebuie să se asigure că poate efectua manevra în condiții de siguranță, semnalizează intenția de a schimba direcția de mers cu 50 de metri înainte de începerea manevrei în localități sau cu 100 de metri în afara localităților, după care efectuează manevra, trecând mai întâi pe banda a doua, se asigură și semnalizează din nou manevra și abia apoi trece pe banda a treia.
Întrebare: În cazul unui accident de circulație cu victime și cu deformarea accentuată a caroseriei sau a blocării ușilor, ocupanții vehiculelor pot fi imobilizați. Cum se acționează în astfel de situații?
Variante de răspuns:
Se extrag victimele rapid și ferm
Se apelează la serviciile specializate ale unităților de pompieri, care intervin cu utilaje de descarcerare
Se cere ajutorul celor din jur și se scot rapid victimele dintre fiarele contorsionate
Răspuns corect: Se apelează la serviciile specializate ale unităților de pompieri, care intervin cu utilaje de descarcerare
Explicație: În acest caz membrele sau părțile corpului victimei pot fi prinse între fiarele contorsionate ale autovehiculului și victimele nu se pot extrage rapid și ferm. De aceea se apelează la unitățile de pompieri, care intervin cu utilaje de descarcerare. În cazul unui accident de circulație cu victime imobilizate în interiorul autovehiculului din cauza deformării caroseriei sau blocării ușilor, victimele imobilizate vor fi lăsate în autovehicul fără a fi mișcate și se apelează la serviciile specializate ale unităților de pompieri, care intervin cu utilaje de descarcerare. Fie că încercați singuri sau cu ajutorul celor din jur, nu o sa fie posibilă scoaterea victimelor în siguranță, datorită fiarelor contorsionate care pot prinde membrele sau părțile corpului victimei. De aceea se apelează la unitățile de pompieri, care intervin cu utilaje de descarcerare.
Întrebare: Care este limita maximă de viteză în afara localităților, pe drumurile expres și pe cele naționale europene (E)?
Variante de răspuns:
100 km/h pe drumurile naționale europene (e) și 120 km/h pe drumurile expres
110 km/h pe drumurile naționale europene (e) și 130 km/h pe drumurile expres
90 km/h pe drumurile naționale europene (e) și 110 km/h pe drumurile expres
Răspuns corect: 100 km/h pe drumurile naționale europene (e) și 120 km/h pe drumurile expres
Explicație: Limita maximă de viteză pe drumurile din afara localităților este de 130 km/h pe autostrăzi,120 km/h pe drumurile expres,100 km/h pe drumurile naționale europene (E)și 90 km/h pe celelalte categorii de drumuri. Aceste limite maxime de viteză sunt limitele maxime care se pot stabilii pe drumurile publice din România. Trebuie știut că,în funcție de categoria drumului pe care se circulă și de categoria autovehiculului condus, limitele maxime de viteză sunt diferite. Limitele maxime de viteză pentru autovehiculele din categoriile A și B pe drumurile din afara localităților coincid cu limitele maxime care se pot stabilii pe drumurile publice din România: 130 km/h pe autostrăzi, 120 km/h pe drumurile expres, 100 km/h pe drumurile naționale europene (E) și 90 km/h pe celelalte categorii de drumuri.
Întrebare: La ce trebuie să vă așteptați atunci când, în fața dvs., a oprit în stație un autobuz destinat transportului de călători?
Variante de răspuns:
Urmează o intersecție, întrucât majoritatea stațiilor mijloacelor de transport în comun se amenajează în astfel de locuri
Este posibil ca unii călători să coboare și să traverseze prin fața autobuzului, fără a se asigura în mod corespunzător
La plecarea din stație, autobuzul poate să-și schimbe direcția de mers spre stânga, fără să se asigure
Răspuns corect: Este posibil ca unii călători să coboare și să traverseze prin fața autobuzului, fără a se asigura în mod corespunzător
Explicație: Chiar dacă multe stații pentru mijloacele de transport în comun se găsesc în apropierea intersecțiilor, acest lucru nu trebuie generalizat. Atunci când depășiți sau când treceți pe lângă un autobuz destinat transportului de călători oprit într-o stație, trebuie să circulați cu atenție deoarece este posibil ca unii călători să coboare și să traverseze prin fața autobuzului fără a se asigura în mod corespunzător. Trebuie știut că autobuzul care pleacă, atenție, doar cel care pleacă și semnalizează corespunzător, dintr-o stație prevăzută cu alveolă are prioritate DOAR față de vehiculele care circulă în spatele acestuia, iar dacă drumul are mai multe benzi pe sens autobuzul are prioritate doar față de vehiculele care circulă din spatele acestuia pe prima bandă.
Întrebare: Un tramvai aflat în mers poate fi depășit de regulă:
Variante de răspuns:
Pe oricare parte
Pe partea stângă
Pe partea dreaptă
Răspuns corect: Pe partea dreaptă
Explicație: Tramvaiele se depășesc,de regulă, pe partea dreaptă. Însătramvaiele aflate în merspot fi depășiteși pe partea stângă, atunci când între șina din dreapta și marginea trotuarului nu există spațiu suficient pentru efectuarea manevrei sau atunci când drumul este cu sens unic. Prin urmare, un tramvai aflat în mers poate fi depășit,de regulă, pe partea dreaptă.
Întrebare: Dacă polițistul se află în intersecție cu fața către conducătorul vehiculului și îi adresează acestuia un alt semnal decât poziția sa, care înseamnă „Oprire“, conducătorul trebuie:
Variante de răspuns:
Să respecte semnalul polițistului
Să continue mersul, deoarece semnele polițistului sunt contradictorii
Să oprească și să aștepte semnalul pentru continuarea deplasării
Răspuns corect: Să respecte semnalul polițistului
Explicație: În situația din întrebare polițistul rutier deja efectuează un semnal care semnifică oprire, cum ar fi semnalul cu brațele întinse orizontal, moment în care conducătorul vehiculului se apropie de intersecție, iar polițistul decide să adreseze acestuia un alt semnal, ca de exemplu semnal efectuat cu brațul ca vehiculul să avanseze, să depășească, să treacă prin fața ori prin spatele său, sau oricare alt semnal dar care nu semnifică oprire. În acest caz vehiculul nu trebuie să mai oprească ci trebuie să respecte semnificația noului semnal al polițistului.
Întrebare: Cu ce viteză veți efectua virajul spre stânga într-o intersecție nedirijată?
Variante de răspuns:
Cu o viteză mai mare decât cea legală
Cu o viteză de cel mult 80 km/h
Cu o viteză care să nu depășească 30 km/h în localități sau 50 km/h în afara localităților
Răspuns corect: Cu o viteză care să nu depășească 30 km/h în localități sau 50 km/h în afara localităților
Explicație: La schimbarea direcției de mers prin viraje, indiferent dacă intersecția este cu circulație dirijată sau cu circulație nedirijată dirijată, sunteți obligat să circulați cu o viteză care să nu depășească 30 de km/h în localități sau 50 de km/h în afara localităților. Această obligație o aveți în toate situațiile în care se schimbă direcția de mers prin viraje, indiferent dacă virajele se efectuează în intersecții sau în oricare alt loc.
Întrebare: Ce obligații vă revin atunci când, pe un drum public, întâlniți autovehicule aparținând Serviciului de Ambulanță sau Serviciului Român de Informații, care folosesc mijloacele de avertizare luminoasă și sonoră?
Variante de răspuns:
Să opriți imediat pe dreapta părții carosabile
Să circulați în regim normal, dar cu prudență și folosind luminile intermitente de avarie
Să reduceți viteza și să eliberați banda pe care vă deplasați sau să circulați cât mai aproape de bordură ori acostament
Răspuns corect: Să reduceți viteza și să eliberați banda pe care vă deplasați sau să circulați cât mai aproape de bordură ori acostament
Explicație: Autovehiculele aparținând serviciului de ambulanță și serviciului roman de informații sunt dotate cu semnale sonore și cu lumini speciale de culoare albastră, aceste semnale vă obligă să reduceți viteza, să circulați cât mai aproape de marginea drumului în sensul de deplasare și să acordați prioritate.
Întrebare: Nu se poate circula cu un autoturism dacă:
Variante de răspuns:
Se depășește masa maximă admisă, înscrisă în certificatul de înmatriculare
Anvelopele sunt de mărimi și caracteristici diferite față de cele înscrise în certificatul de înmatriculare
Autovehiculul depășește înălțimea înscrisă în certificatul de înmatriculare
Răspuns corect: Se depășește masa maximă admisă, înscrisă în certificatul de înmatriculare
Anvelopele sunt de mărimi și caracteristici diferite față de cele înscrise în certificatul de înmatriculare
Explicație: Conducătorii de vehicule nu pot circula cu un autoturism pe drumurile publice dacă acesta depășește masa maximă admisă, înscrisă în certificatul de înmatriculare sau dacă anvelopele sunt de mărimi și caracteristici diferite față de cele înscrise în certificatul de înmatriculare. Înălțimea unui autoturism poate fi influențată, ca de exemplu, de tipul anvelopelor și înălțimea acestora, prin urmare, atunci când autoturismul depășește înălțimea înscrisă în certificatul de înmatriculare, nu i se interzice circulația.
Întrebare: Pentru a conduce ecologic un autovehicul, este necesar:
Variante de răspuns:
Să verificați o dată pe lună, la rece, presiunea din pneuri
Să schimbați între ele pneurile, la aproximativ 10 000 km
Să înlocuiți pneurile la fiecare 1000 km
Răspuns corect: Să verificați o dată pe lună, la rece, presiunea din pneuri
Să schimbați între ele pneurile, la aproximativ 10 000 km
Explicație: Pentru a conduce ecologic un autovehicul trebuie să luați toate măsurile necesare pentru a reduce consumul de combustibil. Prin urmare, pentru a avea un consum optim de carburant, este necesar să verificați presiunea pneurilor o dată pe lună, la rece, altfel spus atunci când vehiculul nu a circulat mai mult de 2 ore. Pentru a vă asigura că presiunea aerului este adecvată, nu vă raportați la indicațiile scrise chiar pe pneu, pentru că acestea arata presiunea maximă. Este preferabil să consultați manualul producătorului mașinii dumneavoastră. Pentru a conduce ecologic un autovehicul trebuie să luați toate măsurile necesare pentru a reduce poluarea mediului înconjurător. Prin urmare, pentru a reducere poluarea mediului, este necesar să schimbați între ele pneurile (permutați) la fiecare 10.000 de km și efectuați reglajul geometriei și echilibrarea roților o dată pe an, lucru care duce la uzarea uniformă a pneurilor. Această măsură va crește durata de viață a anvelopelor și astfel se va reduce poluarea. Înlocuirea pneurilor la fiecare 1000 km nu ajută și nu ține de conducerea ecologică.
Întrebare: Cum trebuie să procedați când ajungeți în spatele unui tramvai oprit într-o stație fără refugiu pentru pietoni?
Variante de răspuns:
Să opriți în dreptul ultimei uși
Să opriți în spatele acestuia și să vă reluați deplasarea numai după ce ușile tramvaiului au fost închise
Să opriți la o distanță de 25 m de tramvai
Răspuns corect: Să opriți în spatele acestuia și să vă reluați deplasarea numai după ce ușile tramvaiului au fost închise
Explicație: Atunci când întâlniți un tramvai oprit într-o stațiefără refugiupentru pietoni, vă este interzisă depășirea acestuia,având obligația de a opri în spatele tramvaiuluiși vă puteți relua deplasarea numai după ce ușile tramvaiului s-au închis și v-ați asigurat că nu puneți în pericol siguranța pietonilor angajați în traversarea drumului public.Atenție!Depășirea este interzisă atât pe partea stângă cât și pe partea dreaptă,indiferent dacă drumul este sau nu cu sens unicși indiferent dacă există sau nu pietoni care doresc să urce sau să coboare din tramvai.
Întrebare: Schimbarea direcției de mers spre stânga, într-o intersecție neprevăzută cu marcaje de ghidare, se face:
Variante de răspuns:
Prin ocolirea centrului imaginar al intersecției
Prin stânga centrului imaginar al intersecției, fără a intersecta traiectoria celor care se deplasează din sens opus și care virează la stânga
La libera înțelegere cu cei care se deplasează din sens opus
Răspuns corect: Prin stânga centrului imaginar al intersecției, fără a intersecta traiectoria celor care se deplasează din sens opus și care virează la stânga
Explicație: În intersecțiile neprevăzute cu marcaje de ghidare, schimbarea direcției de mers se face prin stânga centrului imaginar al intersecției, conducătorii vehiculelor trebuie să vireze către stânga ocolind centrul imaginar al intersecției prin partea stânga. O abordare greșită a virajului este situația în care conducătorii vehiculelor virează unul prin spatele celuilalt, intersectându-și traiectoriile.